पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। एमपीसीए द्वारा आयोजित जेएन भाया ट्रॉफी इंटर डिविजनल ट्वेंटी20 क्रिकेट टूर्नामेंट में सागर और रीवा को संयुक्त विजेता घोषित किया गया। होलकर स्टेडियम में खिताबी मुकाबला होना था लेकिन भारी बारिश के बाद मैदान में पानी भर गया और एक भी गेंद का खेल संभव नहीं हो सका। विजेता टीम को 6 लाख और उपविजेता को 4 लाख रुपए की इनामी राशि दी जानी थी लेकिन संयुक्त विजेता होने पर दोनों टीमों को 5-5 लाख रुपए की इनामी राशि दी गई। सागर के कप्तान जेपी यादव और रीवा के कप्तान मोहनीश मिश्रा को ट्रॉफी प्रदान की गई। पुरस्कार वितरण एमपीसीए के चेयरमैन डॉ. एमके भार्गव और सचिव नरेंद्र मेनन के आतिथ्य में हुआ। टूर्नामेंट के पहले संस्करण में 2009 में रीवा और 2010 में सागर की टीम विजेता रही थी। 2011 में भोपाल और 2012 में इंदौर ने खिताब जीता था। Õसर्वाधिक छक्के लगाने का अवॉर्ड दीपक शर्मा (ग्वालियर) को, सर्वश्रेष्ठ बल्लेबाज का पुरस्कार जफर अली (रीवा) को, सर्वश्रेष्ठ गेंदबाज का इनाम योगेश रावत (रीवा) को दिया गया। प्लेयर ऑफ द टूर्नामेंट का खिताब शिवराज खेंवर (ग्वालियर) को मिला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn